《读诚斋新酒歌仍效其体》
宋代·王迈

先生出奇作新酒，自作自歌自为寿。
酒徒欲举吾盃，先挽天河濯渠手。
谁知先生诗更奇，刊落陈言付刍狗。
俗人欲诵先生诗，先吸天漱渠口。
古来作酒称杜康，作诗只说杜草堂。
举世无人传得方，奄有二杜惟一杨。
先生此味谁能尝，却曾见此糟蟹黄。
一片入口风韵长，余子祗慕大官羊。
天公生我太迟后，不作先生牛马走。
低头乞取酒百壶，晏下先生诗万首。
先生骑鲸上天游，问著许侬知味否。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。